Diari Oficial de la Generalitat Valenciana


Sumari del DOGV 8296, del 16-05-2018 (2018/4794)

RESOLUCIÓ de 14 de maig de 2018, del director general de l'Institut Valencià de Finances, per la qual s'acorda iniciar el procés de contractació del lloc de cap del Departament de Desenvolupament de Negoci i Relacions Institucionals, a l'empara del que disposa el Decret 95/2016, de 29 de juliol, del Consell.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8296

Data del DOGV
:   16-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4794


Data del document
:   14-05-2018

Organisme emissor
:   Institut Valencià de Finances

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 14 de maig de 2018, del director general de l'Institut Valencià de Finances, per la qual s'acorda iniciar el procés de contractació del lloc de cap del Departament de Desenvolupament de Negoci i Relacions Institucionals, a l'empara del que disposa el Decret 95/2016, de 29 de juliol, del Consell. [2018/4794]  
El Consell General de l'Institut Valencià de Finances (IVF) va acordar, en la sessió celebrada el 26 d'abril de 2018, la modificació de la relació de llocs de treball que incorpora el canvi de denominació i funcions d'un dels dos llocs directius amb què compta l'IVF, que es troben regulats pel que disposa el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
  
L'IVF disposa dels esmentats llocs directius basant-se en la Resolució de la Direcció General de Sector Públic, Model Econòmic i Patrimoni, de 28 de setembre de 2016, per la qual es classifica l'IVF en el grup II, de les entitats de dret públic i entitats públiques empresarials pertanyents a altres sectors i, en conseqüència, se l'autoritza a designar un nombre màxim de dos directius, dels previstos en l'article 2.3 de l'esmentat decret.  
L'11 de maig de 2018, la Direcció General de Pressupostos ha autoritzat la contractació per al lloc de cap del Departament de Desenvolupament de Negoci i Relacions Institucionals.  
Fent ús de les competències atribuïdes en l'article 10 del Reglament d'organització i funcionament de l'Institut Valencià de Finances, aprovat pel Decret 92/2017, de 14 de juliol, del Consell, i les delegades per mitjà de l'Acord del Consell General de l'Institut Valencià de Finances, de 30 de març de 2009, resolc:  
1. Iniciar el procés de contractació del lloc de cap del Departament de Desenvolupament de Negoci i Relacions Institucionals, que es regirà pel que disposa el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
2. Aprovar les bases de la contratació, que figuren com a annex a la present resolució.  
3. Publicar la present resolució en el Diari Oficial de la Generalitat Valenciana i en la pàgina web de l'IVF http://www.ivf.gva.es.  
  
Contra aquesta resolució podrà interposar-se un recurs d'alçada davant del conseller d'Hisenda i Model Econòmic en el termini d'un mes, comptat a partir de l'endemà de la publicació d'aquesta resolució, de conformitat amb el que disposen l'article 38 del Reglament d'organització i funcionament de l'Institut Valencià de Finances, aprovat pel Decret 92/2017, de 14 de juliol, del Consell, i els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que els interessats puguen exercitar-ne qualsevol altre que consideren oportú.  
  
  
València, 14 de maig de 2018.- El director general: Manuel Illueca Muñoz.  
  
  
Bases de la contractació d'un lloc directiu  
1. Perfil requerit del lloc: cap del Departament de Desenvolupament de Negoci i Relacions Institucionals  
En dependència directa del director general serà el màxim responsable tant de les activitats de desenvolupament de negoci com de les relacions intitucionals. Les seues principals funcions seran:  
- Prospecció de clients  
- Elaboració i seguiment del pla de màrqueting  
- Relacions institucionals de l'IVF  
- Relacions amb els grups parlamentaris  
- Relacions amb els mitjans de comunicació  
Serà necessàri un professional amb experiència en mitjans de comunicació, preferentment especialitzats en informació econòmica, així com amb habilitats comercials acreditades.  
Es valorarà l'experiència en treballs de gestió pública, o relacionats amb les administracions públiques.  
S'ofereix un contracte d'alta direcció amb una retribució anual de 42.000 euros bruts.  
Es requereix dedicació exclusiva.  
2. Terminis de presentació de sol·licituds  
El termini per a la presentació de sol·licituds serà de 10 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Els interessats hauran de remetre el seu curriculum vitae a l'Institut Valencià de Finances, indicant la referència DNRRII.  
L'Institut Valencià de Finances, per a la selecció dels candidats més idonis, podrà contractar una empresa especialitzada en la selecció de directius.